
Introducció 


Les històries com a font d'aprenentatge 


Amb el teu permís, estimat lector / estimada lectora, co- 


mençarem aquest dossier amb una antiga història, 


Hi havia una vegada un pagès que tenia una mula que va 
caure en un pou. Després d'analitzar la situació, va creure 
que no hi havia manera de salvar la pobre mula i que més 


valia sepultar-la al mateix pou. Pet aquesta raó va demanar 
als seus veins que l'ajudessin a enterrar la mula al pou. Al 
principi, la mula es va posar molt nerviosa. Però, a mesura 
que hi tiraven terra, va tenir una idea: cada vegada que una 
pala de terra caigués sobre el seu llom... ella hauria de sac- 
sejar i pujar sobre la muntanya de terral xAls seus peus es 
va anar elevant el nivell del pou i la terra que semblava que 
lenterraria es va convertir en la seva salvació per la manera 
que va saber afrontar l'adversitat. 


Com pots fàcilment deduir, aquesta història té una 
doble moralitat: cada problema té una solució i mai ens 
hem de donar per vençuts. 

La història de la mula i el pou és una història inven- 
tada per un individu anònim amb la finalitat de transme- 
tre coneixement i facilitar l'aprenentatge. En general, les 
històries tenen un poderós efecte en l'adquisició de conei- 
xement al simplificar la realitat i fer-la més entenedora i 


ens ajuden així a reflexionar, 


Maria Aràntzazu Vidal Blasco, Teresa Torres-Coronas, Ricard Monclús Guitart 


I és amb aquesta finalitat, la de transmetre coneixe- 
ment, que s'han creat els vídeos que trobaràs en aquest 
dossier. 

El resultat és fruit d'un acord de col.laboració entre 
SECOT, Voluntariat Sènior d'Assessorament Empresa- 
rial, i la Universitat Rovira i Virgili, que, a través del seu 
professorat, han volgut experimentar amb la transmissió 
digital de coneixement al camp de la resolució de proble- 
mes i de la presa de decisions: unes competències bàsiques 
en qualsevol activitat professional. 

En aquest dossier trobaràs una presentació de cada 


història i del seu protagonista, tots ells membres de SE- 


COT 'Iarragona, 


Sobre SECOT 


SiSecot ull 


Voluntariado senior de Avevoramermto l mpressrial 


SECOT és una associació sense afany de lucre, declarada 
d'utilitat pública, creada l'any 1989 i formada per execu- 
tius i executives jubilats que, de forma voluntària i altru- 
ista, ofereixen la seva experiència i coneixements en gestió 
empresarial. SECOT té entre els seus objectius ajudar i 
oferir assessorament a persones emprenedores, petites 
empreses amb pocs recursos per accedit a la consulto- 
ria comercial i entitats de suport a la creació dempreses. 
També promou activitats de formació i de capacitació en 
la gestió empresarial. 

Si vols saber-ne més pots visitar la seva pàgina vveb 
(http: / /veveyasecot.org), des d'on trobaràs informació per 


contactar amb les delegacions provincials. 

Vídeo 1. 


Erigir-se en emprenendor/a 


Lestudi Universitat i Treball a Catalunya 2011, coordinat 
per l'Agència per a la Qualitat del Sistema Universitari 
de Catalunya, ha fet paleses algunes dades sobre la inser- 
ció laboral de les universitàries i universitaris catalans que 
porten a la reflexió. 

Actualment, tenir una titulació universitària ofereix 
un 5096 més de possibilitats de trobar feina. Això és posi- 
tiu, però en els darrers tres anys i a causa de la crisi econò- 
mica l'atur s'ha duplicat entre les persones amb titulació 
universitària. Des de l'any 2008, la nota que els estudiants 
universitaris posen al grau de satisfacció amb la feina ha 
baixat, alhora que s'ha ressentit l'estabilitat laboral. Ma- 
lauradament, aquestes darreres dades no són positives. 

En aquest context de dificultats creixents per trobar 
feina, només un 196 dels titulats han optat per crear el seu 
propi negoci. I això, a més a més de no ser positiu, és molt 
preocupantl 

Francesc Palacín, pèrit industrial i gerent d'una em- 
presa de productes de consum des de la seva creació fins 
que assolí una implantació nacional, més un 2596 dexpor- 
tació i una facturació de 30 milions d'euros, ens fa una re- 
flexió sobre els avantatges de crear el nostre propi negoci i 


d'erigir-nos en emprenedors i emprenedores. 

e. 
la 


qe 


Joves emprenedors analitzant 


el futur en una bola de cristall 


Maria Aràntzazu Vidal Blasco, Teresa Torres-Coronas, Ricard Monclús Guitart 


"7 
FRANCESC PALACÍN, President de SECOT Tarragona 


Fes clic a la imatge per visualitzar el vídeo al canal Youtube 


Erigir-se en emprenedor/a. Iens aptituds2 


Una proposta d'autoavaluació 


En aquest apartat, Francesc Palacín t'ajuda, amb una ba- 


teria de preguntes sorgides de la seva experiència profes- 


sional, a analitzar què has fet fins ara i a descobrir si tens 


aptituds intrínseques per erigir-te en emprenedor/a. 


t 


Tinc capacitat de lideratge demostrada (a l'esco- 
la, en les relacions socials... )2 

Sóc un bon venedor / una bona venedora de les 
meves opinions i idees2 Sé convèncer2 

Sóc una persona amb capacitat de sacrifici (en 
els meus estudis, propòsits... )2 

Sóc una persona capacitada emocionalment per 
resistir situacions adverses (accidents, fracassos, 
frustració sentimental... )2 

Sóc una persona voluble pel que fa als meus ob- 
jectius (o aficions, o amics...) 

Tinc capacitat i prurit per acabar allò que co- 
menço (des d'aprendre anglès fins a deixar de 
fumar)2 

La meva salut em permet viure una llarga tem- 
porada de molta feina i estrès2 


12 


4Arta és l'hora de fer-se 


empresari/àriax 


Francesc Palacín, president 


de SECOT Tarragona 


APRENDRE A TRAVÉS DE LA VEU DE L'EXPERIÈNCIA 


4 M'he apassionat amb alguna idea, projecte o il- 
lusió2 

4 Sóc una persona honesta2 

4 Conec i accepto les meves limitacions2 

4 — Entenc que el principal objectiu, esforç i horari 
d'un emprenedor / d'una emprenedora s'ha de 
dedicar gairebé exclusivament a la creació de la 


nova empresa2 


I és que, com en aquest moment ja pots imaginar, 
crear una empresa és quelcom més que tenir 6.000 € per 


invertir, 

Vídeo 2. 
: Cambiar el paradigma: 


No tengas miedo. /Hazlot 


Albert Einstein va dir: d4No podem resoldre problemes 
utilitzant el mateix tipus de pensament que vam utilitzar 
quan els vam crear.x Això implica resoldre els problemes 
canviant el paradigma, és a dit, el conjunt d'idees i de cre- 
ences acceptades com a veritat gairebé absoluta. 

A les empreses, de vegades amb massa frequència, es 
fan les coses d'una determinada manera perquè senzilla- 
ment, cés que sempre ho hem fet aixíls. 

Quan el resultat d'explotació és positiu i va creixent 
i creixent, no canviar el paradigma potser no és cap pro- 
blema. Però, si l'empresa no va com hauria d'anar i es té la 
convicció que es necessari fer canvis ja, arriba el moment 
d'analitzar més que exhaustivament el problema i de can- 
viar els paradigmes que ens limiten. Ahl Sense oblidar que 
un cop identificats els canvis que cal fer aquests s'han d'im- 
plantar costi el que costi i... pensi el que pensi la gent. 

Aquest és el missatge de la història que ens presenta 
César Valdés Alvarez, enginyer industrial i MBA, després 
de treballat durant més de 30 anys a l'empresa petroqu- 
ímica Dov Chemical, en els departaments d'Enginyeria 
de Projectes, Direcció de Recursos Humans, Operacions 


de Plantes de Producció i Direcció General. A l'actualitat 


és soci de SECOT i professor de la URV des de 1997. 

Eliminant la por 


Maria Aràntzazu Vidal Blasco, Teresa Torres-Coronas, Ricard Monclús Guitart 


"Tomar decisiones implica arriesgar" 


Fes clic a la imatge per visualitzar el vídeo al canal Youtube 


Com veu la llum un nou paradigma: 


Com a reflexió afegida per ajudar-te a entendre millor què J. 4Si tienes un problema 
no cejes hasta encontrar 


són els paradigmes, et transcrivim aquí una història d'uns Raid es 
DS I . una solución auténticax 
científics i els seus micos. 


César Valdés, 
Fa ja algun temps, un grup de científics va posar cinc soci de SEGOT 


micos dins d'una gàbia on al centre hi havia una esca- 


la amb uns plàtans al capdamunt. Quan un dels mi- 
cos mirava de pujar lescala per agafar els plàtans, els ci- 
entífics llençaven aigua a pressió als que quedaven al 
terra. Al cap d'algun temps de repetir loperació, quan 
un mico intentava pujar lescala la resta li ho impedien. 
Al cap d'un temps cap mico pujava l'escala malgrat la 
temptació que significaven el plàtans. Llavors van substi- 
tuit un dels micos. El primer que va fer va set pujar les- 
cala però ràpidament els altres el van frenar a base de 
cops i de baralles. Al cap d'unes quantes pallisses el nou 
integrant del grup ja no va provar de pujar per lescala. 
Es va substituir un segon mico i va passar el mateix. El mico 
més nou va intervenir molt activament en les pallisses al nou 
company. En van canviar un tercet i es van repetit els fets. El 
quart i finalment l'últim mico veterà van ser també substitu- 
its. Llavors va quedar un grup de cinc micos que malgrat no 
haver rebut dutxes d'aigua a pressió, seguien pegant aquell 
que intentava pujar per agafar els plàtans. 

APRENDRE A TRAVÉS DE LA VEU DE L'EXPERIÈNCIA 


Si poguéssim preguntar a algun dels micos perquè 
impedien que algú pugés l'escala, la resposta seria: No 
ho sé, però aquí les coses sempre s'han fet d'aquesta ma- 
nera.x Amb aquesta resposta és difícil trobar solucions 


autèntiques. 

Vídeo 3. 
El pensament innovador salva 


una empresa 


La resolució de problemes a les empreses i la consegúent 
presa de decisions és normalment un procés per etapes. 
En una empresa industrial aquest procés podria comen- 
çar, per exemple, amb la pujada del preu de la matèria pri- 
mera fins a arribar a superat el preu del producte final. Un 
daltabaix d'aquesta natura pot posar en perill la supervi- 
vència de l'empresa. 

Aquest és el cas que ens planteja Antoni Borrell 
Valls, doctor en Enginyeria Industrial, enginyer per l'Es- 
cola Politècnica de Tolosa i màster en Direcció d'Empre- 
ses per l'IESE, amb 35 anys d'experiència en les funcions 
de disseny de plantes químiques, direcció general i con- 
sultoria. Actualment és soci de SECOT. 

Aquesta història dèxit ens porta a fer un ràpid viat- 
ge des de l'aparició del problema (pujada de preus per cir- 
cumstàncies del mercat) fins a la presa final de la solució, 
passant per l'anàlisi de la situació, el disseny d'alternatives 
i la seva posterior avaluació. 

Quan tot sembla abocar els empresaris a penjar el 
cartell d'out of business, una solució innovadora pot canvi- 
ar el destí de l'empresa, salvaguardant els llocs de treball i 


el futur econòmic de la regió. 

La innovació és la clau 


Maria Aràntzazu Vidal Blasco, Teresa Torres-Coronas, Ricard Monclús Guitart 


Dr. ANTONI BORRELL VALLS, Soci de SECOT 


Fes clic a la imatge per visualitzar el vídeo al canal Youtube 


De la satisfacció de liderar una innovació 


Quan un sector important per a l'economia no va massa 
bé, els governs posen en marxa mesures d'ajuda adreçades 
a fer front als problemes conjunturals. Quan no és possi- 
ble evitar els tancaments, com ens hem acostumat a veure 
amb l'actual crisi econòmica, s'intenta també reduir l'im- 
pacte de les reestructuracions i tancaments dempreses. 

La competitivitat de les empreses normalment no 
millora amb aquests programes públics, que, altrament, 
acaparen l'actual debat sobre el paper del sector públic a 
leconomia. La realitat demostra que el veritable motor 
de creixement d'una empresa és la inversió en RFD i en 
innovació, en qualsevol de les tipologies proposades per 
Schumpeter (nous productes, nous mètodes de produc- 
ció, obertura a nous mercats, noves fonts de subministra- 
ment o creació de noves estructures de mercat). 

Les empreses innovadores suporten millor les reces- 
sions i tenen un futur menys dependent de la conjuntura 
econòmica (i de les subvencionsl). 

Un bon professional no pot detectar un problema i 
asseures a esperar els ajuts públics. Un bon professional 
ha de tenir una actitud proactiva i un fort compromís amb 


la innovació. Lexperiència d'Antoni Borrell ens demostra 

eSalvar una empresa va 


ser una gran satisfacció 


personals 


Antoni Borrell, 


soci de SECOT 


APRENDRE A TRAVÉS DE LA VEU DE L'EXPERIÈNCIA 


que és aquesta manera de fer la que facilita la satisfacció 
personal amb la feina. 

Poques coses són mes motivadores que liderar una 
innovació i ser responsable dels seus resultats, tant econò- 


mics com socials. 


21 


Vídeo 4. 
1973: Innovació en el control 


digital de procés 


Sí, sí, ha passat, passa i passarà. Ets nou a la feina, has 


ge 3 4 , 
d'instal-lar un nou equip i te n'adones que: 


4 No existeixen referents a l'empresa sobre com 
organitzar el servei i els recursos tècnics i hu- 
mans necessaris. 

4 — No existeixen recursos tècnics locals per dur a 
terme el manteniment dels equips una vegada 
installats. 

4 Cap persona de l'entorn laboral més immediat té 


experiència de com fer les coses. 


I és que la innovació tecnològica no és un procés fà- 
cil ni immediat. Però es pot innovar aprenent dels altres, 
sempre que no ens oblidem d'adaptar a la nostra situació 
els aspectes tècnics, econòmics i d'organització interna de 
recursos. Aquestes són algunes de les idees que ens vol 
transmetre lomàs Berasategui Gastón, llicenciat en Ci- 
ències Químiques (Universitat de Barcelona, 1971). To- 
màs Berasategui ha treballat durant 37 a la refineria de 
REPSOL a Tarragona, com a responsable dels grups de 
Sistemes d'Informació i de Control de Processos. A l'ac- 
tualitat és soci de SECOT i... estudiant d'Antropologia a 
la URV: 

Màquina de control de procés 


Maria Aràntzazu Vidal Blasco, Teresa Torres-Coronas, Ricard Monclús Guitart 


" Hem d'estar preparats per aprendre a canviar" 


Fes clic a la imatge per visualitzar el vídeo al canal Youtube 


Innovar copiant la natura 


Una de les idees de la història de Tomàs Berasategui és 
que es pot innovar copiant. Alguns conceptes de gestió 
com el bencbmarRing van néixer per formalitzat i institu- 
cionalitzar aquesta idea i són mundialment acceptats. 

Enllaçant amb aquest discurs, et volem animar a fer 
una ullada al capítol eInnovar copiant a la naturax, del 
programa d'Eduard Punset Redes para la Ciencia (dispo- 
nible en línia des de l'adreça vveb avvvvvuredesparalaci- 
encia.com/119/redes/redes-19-innovar-copiando-a-la- 
naturaleza-27-minutos) ). 

Des d'aquí en recomanem la visualització (només 
són 27 minutsl) per aprofundir a l'objectiu últim dels pro- 
cessos d'innovació (activitat que ens pot portar tota una 
vidal). 

Podem innovar copiant i millorant allò que fan altres 
empreses o copiant i millorant la natura que ens envolta. 
Però el que no podem fer mai és oblidar l'objectiu últim 


de la innovació: la resolució de problemes. 

4 Com a professionals 
hem de migrar del "com 

n" LU by e mn 
es fa" al "per a què serveix 
o quins problemes resols 


Tomàs Berasategui, 


soci de SECOT 


Vídeo 5. 
El compte d'explotació és el que 


mana a les plantes de producció 


Lespeculació i la crisi del 2007 van fer pujar el preu del 
coure, un mineral utilitzat com a matèria primera en el 
cablejat elèctric dels automòbils. 

En aquesta situació d'inflació de costos, què podien 
fer les empreses d'automoció: Com havien de gestionar 
el preu de compra dels aprovisionaments per reduir la 
dependència dels mercats del seus comptes d'explotació: 
Què podien fer dintre de les plantes de producció per aju- 
dar a estabilitzar els resultats i reduir els costos de pro- 
ducció2 

El soci de SECOT Miquel Valls Gimènez, engi- 
nyer tècnic i màster en Gerència per EADA, amb 20 anys 
d'experiència en l'automoció en Producció i Control de 
Producció, ens explica com van gestionar el problema del 
coure. 

La solució va acabar amb un control molt estricte 
dels scraps (ferralla) màquina a màquina i operari a ope- 
rari, que va ajudar a la millora de l'eficiència i a no fer el 
compte de resultats tan depenent de l'especulació dels 


mercats. 

Calculant el resultat 


d'explotació 


Maria Aràntzazu Vidal Blasco, Teresa Torres-Coronas, Ricard Monclús Guitart 


MIQUEL VALLS GIMENEZ, Soci de SECOT 


Fes clic a la imatge per visualitzar el vídeo al canal Youtube 


El client ja té els seus problemes 


En qualsevol empresa, els problemes dels clients són els 
seus problemes, ja que per definició les empreses venen 
solucions a problemes. El contrari no és sempre cert. Els 
problemes de les empreses proveidores poden no ser con- 
siderats com a problemes per les empreses clients, tal com 
ens diu Miquel Valls. 

Això ens porta a reflexionar sobre les relacions entre 
empreses i sobre on recau el poder de negociació, un dels 
factors que, segons Michael Portet, impacta en la rendi- 
bilitat d'un sector industrial. Qui té la paella pel mànec2 
Ibats tbe question. 

T'animen a reflexionar i anar més enllà de la història 
analitzant per què els clients d'aquesta empresa d'auto- 
moció no volien saber res del seus problemes amb el preu 
del coure, malgrat que formaven part d'un sector amb una 
alta sensibilitat al preu. 

La rendibilitat d'una indústria depèn de la relació de 
poder entre les empreses proveidores i les empreses cli- 
ents i aquesta relació de poder, com ja saps de la teoria, 
depèn d'altres factors. Quan els nostres clients no neces- 
siten preocupar-se pels nostres problemes, llavors, tenim 


un problema extra. Ens haurem de preocupar per ser més 

4El nostre client no volia 
saber res de si pujava o 
baixava el preu del coure 


Miquel Valls, 
soci de SECOT 


APRENDRE A TRAVÉS DE LA VEU DE L'EXPERIÈNCIA 


eficients que la competència perquè, amb una probabilitat 
molt alta, no tenim la paella pel mànec. Som fàcilment 
substituibles. Si a més, lempresa client representa un per- 
centatge molt alt de la nostra facturació... estarem a les 


seves mans, 

Vídeo 6. 
Els beneficis de les empreses 


també depenen de la logística 


El cost de producció preocupa sempre a les empreses, ja 
sigui en època d'expansió econòmica o de recessió. Í és que 
la reducció de costos és una forma d'augmentar els bene- 
ficis i de millorar l'eficiència. 

La millora en l'eficiència depèn de totes i cadascuna 
de les activitats de la cadena de valor afegit de les empre- 
ses: des de l'aprovisionament de matèries primeres fins a 
la distribució i venda del producte acabat. 

En aquesta nova història, Antoni Borrell recull la 
seva experiència en la millora del resultat d'explotació 
d'una empresa química focalitzant els canvis en la funció 
logística. El resultat de les decisions preses va ser triple: 
reducció de costos, reducció del nombre de magatzems 
de cent a nou i reducció dels terminis de lliurament del 
producte final d'una setmana a un dia. 

La conclusió: la reducció de costos no està renyida 
amb la millora de la qualitat del servei. És a dir, podem 
reduir costos i al mateix temps millorar la satisfacció del 
client. 

Sens dubte, una veritable i trencadora estratègia de 


negocil 

Estació de tren d'Hamburg 

4 


Fes clic a la imatge per visualitzar el vídeo al canal Youtube 


Externalitzar els serveis, Qui guanya2 


Si una empresa no és la més competitiva del mercat i vol 
millorar la seva posició i guanyar quota de mercat té com 
a alternativa millorar la seva eficiència. 

Entre les alternatives de millora està la possibilitat 
d'externalitzar serveis o funcions. Dintre de l'àmbit del 
sector públic el controvertit debat de lexternalització de 
serveis, amb seguidors i detractors, es confon amb el de la 
privatització sí — privatització nox i amb el debat sobre 
la reducció de la qualitat dels serveis públics. 

El cas presentat per Antoni Borrell pot afegir un 
punt de discussió a tot aquest debat. lant per lempre- 
sa química com per als seus clients, l'externalització de la 
distribució va suposar millores considerables. 

Per tant, la pregunta que deixem oberta al debat se- 
ria: Pot lexternalització de serveis ser la base d'estratègies 
del tipus eguanyar guanyarx també en el sector públic2 


Reflexionem-hil 

4 Els clients no van notar 
diferències en el tracte i 


v . 
sels va podet aplicar una 


part de la reducció de 


COStOSX 


Antoni Borrell, 


soci de SECOT 


Vídeo 7. 
La pela és la pela 


En el vídeo La pela és la pela, Tomàs Berasategui ens fa 
una reflexió extensible a tots els estudiants universitaris, 
independentment de la seva titulació. El seu missatge és 
clar: 4La situació econòmica d'una planta o d'una empre- 
sa és fonamental. Una planta es dissenya per produir de 
manera econòmica. Això està molt clar en la fase de pro- 
jecte, quan es dissenya la planta. Però no es pot oblidar en 
el dia a dia. Totes les decisions han de contemplar la face- 
ta econòmica. Els criteris, les polítiques i les filosofies són 
imprescindibles, però per a la presa de moltes decisions és 
imprescindible la concreció "dels números, la quantifica- 
ció econòmica.x 

Concretament, les decisions d'ampliar, de reduir 
(desinstal-lar) i deslocalitzar, entre d'altres, han d'inclou- 
re la valoració econòmica (si és de vàries alternatives, mi- 
llorl) per a calcular la rendibilitat de la proposta i perme- 
tre, d'aquesta manera, la presa de la decisió adequada. 

Lexperiència demostra que la mala gestió de recur- 
sos pot fet trontollar fins i tot l'actual estat del benestar. I 
aquí la reflexió és òbvia: És econòmicament viable invertir 
10 milions deuros en una línia ferroviària per transportar 


15 passatgers al dia2 

Inversor comparant informes 
financers 

"Tenir present que la pela és la pela" 


Fes clic a la imatge per visualitzar el vídeo al canal Youtube 


Més de 100 milions d'entrades a googlel 


Si teclegem a Google l'entrada dla pela és la pelax, en 
menys de 30 segons aquest famós buscador ens retorna 
més de 100 milions d'entrades. Si ho escrivim malament, 
és a dir, sense accent a la lletra e, les entrades es tripliquen. 
Aquets resultats són, sens cap mena de dubte, un indica- 
dor de la profunda presència dels aspectes econòmics a 
la nostra vida i de la incidència que el criteri dla pela és la 
pelax té en la majoria de les nostres decisions. 

De totes les entrades que hem trobat, transcrivim 


un acudit amb una moralitat evident. 


Una jove rebel molt lliberal entra en un bar completament 
despullada. Seu a la barra davant del cambrer i li diu: 

— Posi'm una cervesa ben freda. 

El cambrer se la queda mirant sense moures. 

— Què passa2 —diu la noia.— No has vist mai una dona 
despullada: 

—Moltes vegades —li respon el cambrer, 

—I llavors, què mires2 

— Vull saber d'on trauràs els diners per pagar la cervesal 


I és que... la pela és la pela, i els acudits, una antiga 


font de transmissió de coneixement. 

e4Fins i tot un antropòleg 
que viatgi a la selva 
amazònica per estudiar 
els terribles Inomamis 

ha d'interessar-se per 
l'economia 


Tomàs Berasategui, 


soci de SECOT 


Vídeo 8. 
No hi ha vent bo 


per a qui no sap on va 


Pràcticament, en totes les històries sobre com resoldre 
problemes a les organitzacions, els agents decisius van 
passant per les mateixes etapes: definició d'un problema, 
anàlisi de la situació (en l'àmbit intern i extern), disseny 
d'alternatives, avaluació econòmica, selecció, implantació i 
posterior avaluació. I és que, com explica lomàs Berasa- 
tegui: És imprescindible saber si l'hem encertada. Fins i 
tot saber si ha estat per casualitat. Hem d'estar preparats 
per a dla properax, sense oblidar aplicar el sentit comú i 
algun mètode (com l'anàlisi DAFO i l'anàlisi de Pareto) 
per ajudar-nos a sistematitzar, a quantificar i a definir el 
rumb.o 

A través de la seva experiència i d'un problema amb 
la gestió d'inventaris, en aquest nou vídeo lomàs Berasa- 
tegui ens acosta al món de la presa de decisions aplicant 
l'anàlisi de Pareto, un mètode quantitatiu que ens ajuda a 
prioritzar i a desviar la nostra atenció i recursos cap a allò 


que és més valuós (econòmicament parlant). 

Professionals buscant 


el rumb del negoci 

Fes clic a la imatge per visualitzar el vídeo al canal Youtube 


L'anàlisi DAFO o suvot (en anglès) 


Per dissenyar l'estratègia la direcció d'una empresa dispo- 
sa d'una eina bàsica: la matriu DAFO (Debilitat, Amena- 
ces, Fortaleses i Oportunitats). 

Fer una anàlisi DAFO implica creuar l'anàlisi in- 
tern de les fortaleses i debilitats d'una organització amb 
les amenaces i oportunitats derivades de l'entorn (tant a 
nivell micro com macro). El resultat d'aquest creuament 
d'informació és una matriu que permet definit el camí 
que cal seguit, és a dir, l'estratègia empresarial. 

Òbviament, d'una bona anàlisi DAFO pot sortir 
una mala estratègia, o una estratègia innovadora que no 
surt com pensaven per l'aparició d'amenaces no descober- 
tes (per exemple, com una imprevista crisi econòmica). I 
és que al món de l'empresa el resultat d'una decisió depèn 
de variables que no sempre es comporten segons les pre- 
visions. 

El que sí que hem de tenir clar és que hi ha mètodes, 
tant qualitatius com quantitatius, que ens ajuden a estar 
més ben preparats quan aquests imprevistos esdevenen 
una realitat. 

Un bon professional de la gestió, un bon estratega, 
els ha de conèixer per fer front als temporals i navegar 


tranquil i ràpid quan els mercats estan calmats. 

4En la resolució de 
problemes hem de 
combinar iniciativa, 
imaginació i mètode en 
les quantitats adequades. 


Igual que si féssim un bon 


còctells 


Tomàs Berasategui, 


soci de SECOT 


Vídeo 9. 
1 No te la juegues: 


Revisa y madura tu trabajo 


La nostra vida personal, acadèmica i professional és pot 
veure negativament afectada per la pressió del temps, els 
terminis i els dEplll Que això era per a ahirto 

Quantes vegades hem lliurat un treball acadèmic 
sense tevisar-lo a fons per evitar així l'acumulació de feina 
o, senzillament, per no veure l més sobre la taula2 Correm, 
correm, correm i assumim riscos: els dels errors i els d'una 
feina no acomplida. 

Els projectes dels alumnes d'enginyeria química te- 
nen de vegades errors de càlcul que acaben amb la viabili- 
tat tècnica o econòmica d'una potencial planta per fabri- 
car toluè, Ahi I el pitjor pot ser que aquests errors vegin la 
llum el dia de la presentació del projectel 

Però, què passa si estem davant del disseny d'una 
torre d'una planta química real i descobrim, durant el pro- 
cés d'instal-lació, que hem utilitzat una unitat de mesura 
equivocada i la torre no és exactament com hauria de ser2 
Sí, sí, aquestes coses passen. 

César Valdés ens parla, a partir de la seva experièn- 
cia personal, sobre la importància de revisar i madurar un 


projecte abans de donar-li el vist-i-plau final. 

Reunió de revisió d'un projecte 
abans de la seva presentació 

"Es aconsejable comentar los resultados con otras personas" 


Fes clic a la imatge per visualitzar el vídeo al canal Youtube 


Una conversa entre el mar i els rius 


Lexperiència professional de César Valdés li ha ensenyat 
que cantes de tomar una decisión y dar por bueno un re- 
sultado, éste se ha de revisar muchas veces porque... una 
vez tomada la decisión no se puede volver atrés y las con- 
secuencias, técnicas, financieras o económicas pueden ser 
muy graves). 

Però, què passa si malgrat les múltiples revisions, 
les coses surten malament2 Quina seria la teva primera 
reacció2 Buscar un culpable2 Això pot passar amb massa 
frequència i, per tant, requereix una reflexió que podem 
extreure d'una conversa entre els rius i el mar. 

Fa molt de temps els tius es van reunit per transme- 
tre, de manera conjunta, una queixa al mar. Els rius van 
preguntar al mar: 4Per quin motiu, si nosaltres et porten 
aigua dolça i potable, tu la canvies fins a convertir-la en 
aigua salada i no potable2s 

El mar, adonant-se que els rius intentaven culpabi- 
litzar-lo d'aquest fet, els contestà: e€Deixeu de fluir cap a 
mi i llavors les vostres aigúes no es tornaran insalubres.x 

Ab, per certl Quan les coses surten malament, tam- 


bé es bo reflexionar abans de buscar un culpable. 

Vista aèria del riu Colville 
abans d'arribar a la badia de 
Harrion 


4Es bueno dejar reposar 
los resultados y càlculos 
antes de tomar una 


decisiónx 


Cèsar Valdés, 
soci de SECOT 


Una reflexió final 


Entre les competències clau de qualsevol organització es 
troba la capacitat dels seus treballadors i treballadores per 
resoldre problemes i prendre decisions. En aquest procés, 
la transmissió informal de coneixement tàcit —aquell 
que no es troba escrit en cap llibre o paper ni explicitat en 
procediments— esdevé un element crucial. 

Les històries digitals presentades en aquest dossier 
són un recull d'experiències sobre problemes i la seva re- 
solució que ens transmeten normes i valors sobre la cul- 
tura empresarial. Estan pensades perquè la visualització 
i reflexió associada a cada història tajudin, ara o en futur 
no molt llunyà, a convertir-te en un excel.lent professio- 
nal. Aquest és el nostre objectiu. 

Volem també que recordis que les històries que es- 
coltem, el coneixement formal que adquirim a l'aula i les 
nostres experiències són tres pilars importants de l'apre- 
nentatge al llarg de la vida. Tots comencem aquest llarg 
camí de la mateixa manera, en un petit bressol. A partir 
d'aquí les bifurcacions són infinites i això fa pràcticament 
impossible trobat dues persones amb el mateix coneixe- 
ment. A lera digital, aquestes bifurcacions creixen expo- 
nencialment perquè l'accés al coneixement ha trencat les 
barreres del temps i de l'espai. 

Però, malgrat les TIC i tota la tecnologia que lésser 
humà pugui inventar no hem d'oblidar que chan existit po- 
deroses societats que no han utilitzat la roda, però no ha 


existit mai cap poderosa societat que no contés històries. 

Once upoia time 


Un mateix inici, molts finals 
diferents 


El per què d'aquesta obra es troba en el poder de les histò- 
ries com a font de transmissió de coneixement. Amb aques- 
tes històries (minicasos en format multimèdia-vídeo) prete- 
nem que l'estudiant reflexioni sobre experiències passades, 
apliqui el pensament crític per valorar la situació presenta- 
da i sigui capaç d'extrapolar aquesta situació a les experièn- 
cies pròpies, sense oblidar el factor motivador que suposa 
permetre a l'estudiant visualitzar "situacions en què podrà 
trobar-se". 


